# আলেকজান্ডার ওয়াং
সংক্ষিপ্ত ইউআরএল

| আলেকজান্ডার ওয়াং |
| --- |
| 汪滔 |
| ২০২৫ সালে ওয়াং |
| জন্ম | জানুয়ারি ১৯৯৭ (বয়স ২৯) লস আলামোস, নিউ মেক্সিকো, মার্কিন যুক্তরাষ্ট্র |
| শিক্ষা | ম্যাসাচুসেটস ইনস্টিটিউট অফ টেকনোলজি (ড্রপআউট) |
| পেশা | উদ্যোক্তা, কৃত্রিম বুদ্ধিমত্তা প্রযুক্তি নির্বাহী |
| উপাধি | মেটা-এর প্রধান কৃত্রিম বুদ্ধিমত্তা কর্মকর্তা; স্কেল এআই-এর সহ-প্রতিষ্ঠাতা |
|  |
| চীনা নাম |
| চীনা |  汪滔  |
|

| প্রতিলিপিকরণ |
| --- |
| প্রমিত চীনা |
| হান-ইউ ফিনিন | Wāng Tāo |
| বোপোমোফো | ㄨㄤ ㄊㄠ |
| ওয়েড-জাইলস | Wang¹ T'ao¹ |

 |
|  |

**আলেকজান্ডার ওয়াং** (চীনা: 汪滔; ফিনিন: *Wāng Tāo*;; জন্ম: জানুয়ারি ১৯৯৭) হলেন একজন মার্কিন উদ্যোক্তা। ২০২৫ সাল থেকে তিনি মেটা প্ল্যাটফর্মস-এর প্রধান কৃত্রিম বুদ্ধিমত্তা কর্মকর্তা (চীফ এআই অফিসার) হিসেবে দায়িত্ব পালন করছেন এবং প্রতিষ্ঠানের মেটা সুপারইন্টেলিজেন্স ল্যাবস পরিচালনা করছেন।
তিনি স্কেল এআই-এর সহ-প্রতিষ্ঠাতা এবং সাবেক প্রধান নির্বাহী কর্মকর্তা (সিইও)। স্কেল এআই একটি কৃত্রিম বুদ্ধিমত্তা প্রতিষ্ঠান, যা এআই অ্যাপ্লিকেশন উন্নয়নের জন্য ডেটা লেবেলিং এবং কৃত্রিম বুদ্ধিমত্তা সেবা প্রদান করে। ২০২১ সালে ২৪ বছর বয়সে ওয়াং বিশ্বের সর্বকনিষ্ঠ স্বনির্মিত (self-made) বিলিয়নিয়ার হিসেবে পরিচিতি লাভ করেন।
*ফোর্বস*-এর হিসাব অনুযায়ী, এপ্রিল ২০২৫-এর হিসাব অনুযায়ী তার আনুমানিক সম্পদের পরিমাণ ছিল ৩.৬ বিলিয়ন মার্কিন ডলার।

## প্রারম্ভিক জীবন ও শিক্ষা

ওয়াং ১৯৯৭ সালের জানুয়ারিতে যুক্তরাষ্ট্রের নিউ মেক্সিকোর লস আলামোস শহরে জন্মগ্রহণ করেন । তিনি চীনা অভিবাসী পরিবারের সন্তান, যাঁর বাবা-মা নিউ মেক্সিকোর লস আলামোস ন্যাশনাল ল্যাবরেটরিতে পদার্থবিজ্ঞানী হিসেবে কাজ করতেন।
শৈশব থেকেই ওয়াং গণিত ও কম্পিউটার প্রোগ্রামিংয়ে আগ্রহী ছিলেন। তিনি ২০১৩ সালেগণিত অলিম্পিয়াড প্রোগ্রাম-এর জন্য যোগ্যতা অর্জন করেন, ২০১৪ সালে ইউএস ফিজিক্স টিম-এ স্থান পান এবং ২০১২ ও ২০১৩ সালে যুক্তরাষ্ট্রের কম্পিউটিং অলিম্পিয়াড বা আমেরিকার প্রোগ্রামিং অলিম্পিয়াড প্রতিযোগিতায় ফাইনালিস্ট ছিলেন।
তিনি লস আলামোস হাই স্কুলে পড়াশোনা করেন। পরে তিনি সিলিকন ভ্যালিতে চলে যান এবং অ্যাডেপার নামক একটি সম্পদ ব্যবস্থাপনা প্রতিষ্ঠানে সফটওয়্যার প্রকৌশলী হিসেবে কাজ শুরু করেন।
কিশোর বয়সে ওয়াং কোরা-তে সফটওয়্যার প্রোগ্রামার হিসেবে কাজ করতেন। তিনি সংক্ষিপ্ত সময়ের জন্য ম্যাসাচুসেট্‌স ইনস্টিটিউট অব টেকনোলজি-তে-পড়াশোনা করেন এবং হাডসন রিভার ট্রেডিং নামক একটি উচ্চ-ফ্রিকোয়েন্সি ট্রেডিং প্রতিষ্ঠানে শিক্ষানবিশ হিসেবে কাজ করেন। ২০১৬ সালে তিনি তা ছেড়ে দেন এবং স্কেল এআই প্রতিষ্ঠা করেন।

## কর্মজীবন

২০১৬ সালে ওয়াং ও লুসি গুয়ো মিলে স্কেল এআই প্রতিষ্ঠা করেন। এটি একটি কৃত্রিম বুদ্ধিমত্তা কোম্পানি, যা এআই অ্যাপ্লিকেশন উন্নয়নের জন্য ডেটা লেবেলিং এবং কৃত্রিম বুদ্ধিমত্তা সেবা প্রদান করে। সাবেক অ্যামাজন নির্বাহী জেফ উইলকি তাঁর উপদেষ্টা হিসেবে কাজ করেন।

২০২১ সালে কোম্পানিটির মূল্যায়ন দাঁড়ায় ৭.৩ বিলিয়ন মার্কিন ডলার, যা ওয়াংকে সংক্ষিপ্তভাবে বিলিয়নিয়ার মর্যাদা দেয়, কারণ তখন তিনি কোম্পানির প্রায় ১৫ শতাংশ মালিক ছিলেন।

স্কেল এআই যুক্তরাষ্ট্রের সশস্ত্র বাহিনীর সঙ্গে প্রতিরক্ষা চুক্তি পেয়েছে এবং যুক্তরাষ্ট্রের প্রতিরক্ষা বিভাগের ডিজিটাল ও কৃত্রিম বুদ্ধিমত্তা বিষয়ক প্রধান দপ্তর -এর মাধ্যমে বৃহৎ ভাষা মডেলের নিরাপত্তা ও কার্যকারিতা পরীক্ষায় যুক্ত হয়েছে।

ওয়াং ২০২৩ সালে এক্সপিডিয়া গ্রুপ-এর বোর্ডে যোগ দেন। ২০২৩ সালের জুলাই মাসে তিনি যুক্তরাষ্ট্রের প্রতিরক্ষা বিভাগের একটি হাউস আর্মড সার্ভিসেস সাবকমিটি শুনানিতে সাক্ষ্য দেন, যেখানে তিনি যুক্তরাষ্ট্র সরকারের এআই গ্রহণের চ্যালেঞ্জ ও সম্ভাব্য সমাধান নিয়ে আলোচনা করেন।

২০২৪ সালের জুনে ওয়াং ঘোষণা করেন যে স্কেল এআই একটি মেরিট, এক্সেলেন্স অ্যান্ড ইন্টেলিজেন্স (MEI) নিয়োগ নীতি প্রণয়ন করেছে। তিনি বলেন: “আমরা বিশ্বাস করি মানুষকে তাদের চরিত্রের ভিত্তিতে বিচার করা উচিত এবং সহকর্মী হিসেবে তাদের দক্ষতা, কাজের ক্ষমতা ও প্রতিভার ভিত্তিতেও বিচার করা উচিত।” MEI নীতি সাধারণত বৈচিত্র্য, সমতা ও অন্তর্ভুক্তি নীতির বিপরীত বা বিকল্প ধারণা হিসেবে দেখা হয়।

২০২৫ সালের জানুয়ারিতে ওয়াং প্রযুক্তি খাতের কয়েকজন প্রতিষ্ঠাতা ও প্রধান নির্বাহী কর্মকর্তার সঙ্গে ডোনাল্ড ট্রাম্পের দ্বিতীয় মেয়াদের অভিষেক অনুষ্ঠানে উপস্থিত ছিলেন উপস্থিত ছিলেন। তিনি প্রেসিডেন্ট ট্রাম্পকে উদ্দেশ্য করে একটি চিঠিও লেখেন, যেখানে তিনি বলেন “আমেরিকার অবশ্যই এআই যুদ্ধে জয়ী হতে হবে”।

এরপর একই মাসে তিনি বিশ্ব অর্থনৈতিক ফোরামে বক্তব্য দেন, যেখানে তিনি যুক্তরাষ্ট্র ও চীনের মধ্যে এআই প্রতিযোগিতা এবং বিশেষ করে ডিপসিক মডেলের সক্ষমতা নিয়ে আলোচনা করেন।

২০২৫ সালের ফেব্রুয়ারিতে তিনি যুক্তরাজ্যের প্রধানমন্ত্রী কিয়ার স্টারমার, ভারতের প্রধানমন্ত্রী নরেন্দ্র মোদী, ফ্রান্সের প্রেসিডেন্ট এমানুয়েল মাক্রোঁএবং যুক্তরাষ্ট্রের প্রতিনিধি পরিষদের স্পিকার মাইক জনসন সহ একাধিক বিশ্বনেতার সঙ্গে সাক্ষাৎ করেন এবং বৈশ্বিক এআই সহযোগিতা নিয়ে আলোচনা করেন।

২০২৫ সালের জুনে মেটা প্ল্যাটফর্মস স্কেল এআই-এর ৪৯ শতাংশ শেয়ার অধিগ্রহণ করে এবং ওয়াং মেটায় যোগ দেন। তিনি স্কেল এআই-এর প্রধান নির্বাহী পদ থেকে সরে দাঁড়ান, তবে বোর্ডে থেকে যান। একই সময়ে মেটা ঘোষণা করে যে তারা স্কেল এআই-তে ১৪.৩ বিলিয়ন মার্কিন ডলার বিনিয়োগ করবে, যা মেটার সুপারইন্টেলিজেন্স ল্যাবসের অধীনে পরিচালিত হবে।

## ব্যক্তিগত জীবন

কোভিড-১৯ চলাকালে ওয়াং তাঁর বন্ধু এবং ওপেনএআই-এর প্রধান নির্বাহী কর্মকর্তা স্যাম অল্টম্যান-এর সঙ্গে একই বাসায় বসবাস করতেন।

## স্বীকৃতি

২০১৮ সালে ওয়াং ফোর্বস অনূর্ধ্ব ৩০ তালিকার এন্টারপ্রাইজ টেকনোলজি বিভাগে স্থান পান।
পরবর্তীতে ২০২১ সালেও তিনি একই তালিকায় অন্তর্ভুক্ত হন।
এছাড়াও তিনি টাইম ম্যাগাজিনের ১০০ ভবিষ্যৎ প্রভাবশালী ব্যক্তির তালিকায় অন্তর্ভুক্ত হন, যা উদীয়মান নেতৃত্বকে স্বীকৃতি দেয়, এবং পরবর্তীতে টাইম ম্যাগাজিনের ১০০ জন শীর্ষ এআই ব্যক্তিত্বের তালিকাতেও স্থান পান।

## তথ্যসূত্র